ပၢင်လိူၵ်ႈတင်ႈၵူႈထၢၼ်ႈ၊ 2020

ပၢင်လိူၵ်ႈတင်ႈၵူႈထၢၼ်ႈ 2020 ၼႆႉ ၸတ်းႁဵတ်း မိူဝ်ႈ ပီ 2020၊ ၼူဝ်ႇဝႅမ်ႇပႃႇ 8 ဝၼ်းသေ တေလိူၵ်ႈတင်ႈ သၽႃးၵူၼ်းမိူင်း၊ လုမ်းတႅၼ်းၽွင်း ၸႄႈမိူင်းလႄႈ ၸႄႈတိူင်း ၸိူဝ်းၼႆႉယဝ်ႉ။

လွင်ႈၸတ်းႁဵတ်း ပၢင်လိူၵ်ႈတင်ႈ
ႁူမ်ႈဝႃႈမီး လွင်ႈပဵၼ်တၢင်းပဵၼ် ဝၢႆးရႅတ်ႉၶူဝ်ႇရူဝ်ႇၼႃႇသေတႃႉ တေၸတ်းႁဵတ်းပၢင်လိူၵ်ႈတင်ႈၼႆ လုၵ်ႉတီႈ ၵေႃႇမသျိၼ်ႇပၢင်လိူၵ်ႈတင်ႈမိူင်းႁူမ်ႈတုမ် လႆႈမွၵ်ႇလၢတ်ႈ မိူဝ်ႈပီ 2020၊ လိူၼ်ၵျုၼ်ႇ 4 ဝၼ်းၼၼ်ႉယဝ်ႉ။ တီႈမိူင်းမၢၼ်ႈၼႆႉ တၢင်းပဵၼ် COVID-19 ၼႆႉ ပဵၼ်သၢႆငၢႆ ဢၼ်ၵုမ်းထိင်းလႆႈယဝ်ႉသေ ဝၼ်းပၢင်လိူၵ်ႈတင်ႈၼႆႉ တေမွၵ်ႇလၢတ်ႈ လူင်ႈၼႃႈသီႇလိူၼ်ၼႆယဝ်ႉ။ တေႃထိုင် လိူၼ်ၵျုၼ်ႇ 2020 ၼႆႉ ၽူႈၸၢင်ႈပၼ်ၶႅပ်းၵၢင်ၸႂ် မီးဝႆႉ (37) လၢၼ်ႉၼႆ ၵေႃႇမသျိၼ်ႇပၢင်လိူၵ်ႈတင်ႈမိူင်းႁူမ်ႈတုမ် လႆႈမွၵ်ႇလၢတ်ႈမႃးယဝ်ႉ။

ဢူးဝိၼ်းမျိၼ်ႉ ၸဝ်ႈၸွမ်ၸိုင်ႈယၢမ်းလဵဝ် ၼႆႉ လႆႈပၼ်ၸိုဝ်ႈဝႆႉ တွၼ်ႈတႃႇၶိုၼ်းၶဝ်ႈၶႄႉၶဵင်ႇ တီႈ ၸႄႈဝဵင်းတႃႇမူၺ်ႇၼင်ႇၵဝ်ႇ။

ပီ 2020၊ ၵျုၼ်ႇ 29 ဝၼ်း၊ ၵေႃႇမသျိၼ်ႇပၢင်လိူၵ်ႈတင်ႈမိူင်းႁူမ်ႈတုမ် လႆႈပိုၼ်ၽၢဝ်ႇ ၶဵတ်ႇလိူၵ်ႈတင်ႈယဝ်ႉ။

တွၼ်ႈတႃႇ သၽႃးၵူၼ်းမိူင်းၼႆႉ ၶၢင် (18)၊ ယၢင်းလႅင် (7)၊ ယၢင်း (7)၊ ၶျၢင်း (9)၊ ၸႄႈၵႅင်း (37)၊ တၼိၼ်းတႃႇယီႇ (10)၊ ပႃႇၵိူဝ် (28)၊ မၵူၺ်း (25)၊ တႃႈလိူဝ်ႇ (ဢိၵ်ႇပႃး ၼႃႈလိၼ်မိူင်းႁူမ်ႈတုမ်) (36)၊ မွၼ်း (10)၊ ရၶႅင်ႇ (17)၊ တႃႈၵုင်ႈ (45)၊ တႆး(55)၊ ဢေႇယႃႇဝတီႇ(26)၊ လႆႈမၵ်းမၢႆ ၶဵတ်ႇလိူၵ်ႈတင်ႈႁူမ်ႈ (330) ယဝ်ႉ။

တွၼ်ႈတႃႇ သၽႃးၸိူဝ်ႉၸၢတ်ႈ ၼႆႉ တွၼ်ႈတႃႇ ၸႄႈမိူင်း လႄႈ ၸႄႈတိူင်း (14) ဢၼ်ၼႆႉ ၼိုင်ဢၼ်ၼႆႉ ၶဵတ်ႇလိူၵ်ႈတင်ႈ (12) ဢၼ်၊ ႁူမ်ႈ (168) ဢၼ်။ ၶဵတ်ႇလိူၵ်ႈတင်ႈ (2) ဢၼ် ဢၼ်ပဵၼ်တွၼ်ႈတႃႇ ၸႄႈတွၼ်ႈ (2) ဢၼ်တီႈ ၼႃႈလိၼ်မိူင်းႁူမ်ႈတုမ်ၼၼ်ႉၵေႃႈ မၵ်းမၼ်ႈထႅမ်သႂ်ႇဝႆႉတီႈၼႂ်း ၸႄႈတိူင်းတႃႈလိူဝ်ႇယဝ်ႉ။

တွၼ်ႈတႃႇလုမ်းတႅၼ်းၽွင်း (သၽႃး)ၸႄႈမိူင်း/ၸႄႈတိူင်းၼၼ်ႉ လႆႈမၵ်းမၼ်ႈ ၶဵတ်ႇလိူၵ်ႈတင်ႈ (644) ဢၼ်ယဝ်ႉ။ ၶဵတ်ႇလိူၵ်ႈတင်ႈ တွၼ်ႈတႃႇ ၸၢဝ်းၶိူဝ်းၵူၼ်း လႆႈမၵ်းမၼ်ႈဝႆႉ (29) ဢၼ်ယဝ်ႉ။

ဢူးဝိၼ်းမျိၼ်ႉ ၸဝ်ႈၸွမ်ၸိုင်ႈ တီႈ ၸုမ်းလူင်ပွင်ၸိုင်ႈဢၼ်ယိပ်းဢႃႇၼႃႇဝႆႉယၢမ်းလဵဝ်ၼႆႉ တေၶဝ်ႈလိူၵ်ႈတီႈၼႂ်း ၸႄႈဝဵင်းတႃႇမူၺ်ႇ၊ တေႃႇဢွင်ႇသၢၼ်းၸုၵျီႇ တေၶဝ်ႈလိူၵ်ႈတီႈၼႂ်ႈ ၸႄႈဝဵင်းၵေႃႉမူး၊ ၸႄႈတိူင်းတႃႈၵုင်ႈၼႆ လႆႈပိုၼ်ၽၢဝ်ႇမႃး မိူဝ်ႈ ၵျူႇလၢႆႇ 23 ၼၼ်ႉယဝ်ႉ။

မိူဝ်ႈ ၵျူႇလၢႆႇ 25 ဝၼ်းၼၼ်ႉၵေႃႈ ဢၼ်ပဵၼ်သဵၼ်ႈမၢႆၽူႈပၼ်လႆႈၶႅပ်းၵၢင်ၸႂ် ၼၼ်ႉ လုၵ်ႉတီႈ ၸုမ်းၽႄၵေႃႇမသျိၼ်ပၢင်လိူၵ်ႈတင်ႈပွၵ်ႉ သေ လႆႈပိုၼ်ၽၢဝ်ႇပဵၼ် ပွၵ်ႈၵမ်းၼိုင်ႈယဝ်ႉ။ ၸႄႈဝဵင်းဝႃႉ တႃႇ 4 ၸႄႈဝဵင်းတႄႉ ဢမ်ႇၸၢင်ႈပိုၼ်ၽၢဝ်ႇ။ မိူဝ်ႈပႃႉသဵၼ်ႈမၢႆၽူႈပၼ်လႆႈၶႅပ်းၵၢင်ၸႂ် ပွၵ်ႈၵမ်းၼိုင်ႈၼၼ်ႉ ယွၼ်ႉပိူဝ်ႈဝႃႈ လႆႈပဵၼ်မႃး လွင်ႈသဵၼ်ႈမၢႆဢမ်ႇၶဝ်ႈပႃးတင်းမုင်ႉႁေႃႁိူၼ်း၊ ၶေႃႈမုၼ်းၽိတ်းပိူင်ႈ၊ ၵူၼ်းၸိူဝ်းသဵင်ႈၵၢမ်ႇၵႂႃႇတီႈၼႂ်း မုင်ႉႁေႃႁိူၼ်း ပႃးမႃးၼႂ်းသဵၼ်ႈမၢႆ၊ ၵူၼ်းၸိူဝ်းၵိုတ်းပႃႈလင်ၸမ်ႉ ဢမ်ႇပႃးၼႂ်းသဵၼ်ႈမၢႆ ၸၵႂႃႇ မီးဝႆႉလွင်ႈၽိတ်းတင်းၼမ်လႄႈ ဢွၼ်ၵၼ် ထတ်းသၢင်ႈ ၵေႃႇမသျိၼ်ႇပၢင်လိူၵ်ႈတင်ႈမႃးယဝ်ႉ။ ဢူးလႃႉတဵင်း ၵေႃႉပဵၼ် ၽူႈၼၢမ်းၵေႃႇမသျိၼ်ပၢင်လိူၵ်ႈတင်ႈဝႃႈတႄႉ ၵဵဝ်ႇလူၺ်ႈ သဵၼ်ႈမၢႆၽူႈပၼ်လႆႈၶႅပ်းၵၢင်ၸႂ် လႆႈၽိတ်းပိူင်ႈၼႆႉသေ ပေႃးဝႃႈ ၵေႃႇမသျိၼ်ႇၵူၺ်း မီးပုၼ်ႈၽွၼ်းၼႆတႄႉ ၼႆႉ မၼ်းဢမ်ႇထုၵ်ႇမႅၼ်းတြႃး ၼႆ လႆႈလၢတ်ႈမႃး မိူဝ်ႈ ပီ 2019၊ လိူၼ်မၢတ်ႉၶျ်ၼၼ်ႉယဝ်ႉ။

ၼႃႈလိၼ် ၸိူဝ်းဢမ်ႇၸၢင်ႈႁဵတ်း ပၢင်လိူၵ်ႈတင်ႈ 

တီႈပၢင်လိူၵ်ႈတင်ႈၵူႈထၢၼ်ႈၼႆႉ ၼႃႈလိၼ်ၵမ်ႈၽွင်ႈ ၸိူဝ်းမီးတီႈ ၸႄႈမိူင်းၶၢင်၊ ၸႄႈမိူင်းယၢင်း၊ ၸႄႈတိူင်းပႃႇၵိူဝ်၊ ၸႄႈမိူင်းမွၼ်း၊ ၸႄႈမိူင်းရၶႅင်ႇ၊ မိူင်းတႆး ၼႆႉ မၼ်းဢမ်ႇမီးသၢႆႇငၢႆ တွၼ်ႈတႃႇၸတ်းႁဵတ်းလႆႈ ပၢင်လိူၵ်ႈတင်ႈ ဢၼ်ၽဵင်ႇပဵင်းလႄႈ တေဢမ်ႇႁဵတ်းပၢင်လိူၵ်ႈတင်ႈၼႆ ၵေႃႇမသျိၼ်ႇ ပၢင်လိူၵ်ႈတင်ႈ မိူင်းႁူမ်ႈတုမ် လႆႈပိုၼ်ၽၢဝ်ႇ မိူဝ်ႈ ပီ 2020၊ ဢွၵ်ႇထူဝ်ႇပႃႇ 16ဝၼ်းလႄႈသင်၊ မိူဝ်ႈ ဢွၵ်ႇထူဝ်ႇပႃႇ 27 ဝၼ်းၼၼ်ႉၼၼ်ႉ။

ၼႃႈလိၼ် ၸိူဝ်းဢမ်ႇၸၢင်ႈၸတ်းႁဵတ်း ပၢင်လိူၵ်ႈတင်ႈၵူႈထၢၼ်ႈ 2020 ဢၼ် ၵေႃႇမသျိၼ်ႇ ပၢင်လိူၵ်ႈတင်ႈ မိူင်းႁူမ်ႈတုမ် ပိုၼ်ၽၢဝ်ႇမႃးၼၼ်ႉ -

တီႈၸႄႈမိူင်းၶၢင်၊ ၼႂ်း ၸႄႈဝဵင်းၶွင်ႇလၢၼ်ႇၽူးၼႆႉ ဢိူင်ႇ 1 ဢိူင်ႇ၊ တီႈ ၸႄႈဝဵင်းသုမ်ႇပရႃႇပုမ်ႇ ၼႆႉ ဢိူင်ႇ 31 ဢိူင်ႇ၊ တီႈ ၸႄႈဝဵင်းမၢၵ်ႇၸၢင်းပေႃး ၼႆႉ ဢိူင်ႇ 15 ဢိူင်ႇ၊ တီႈ ၸႄႈဝဵင်းမၢၼ်ႈၸေႊ  ၼႆႉ ဢိူင်ႇ 22 ဢိူင်ႇ၊ တီႈၸႄႈဝဵင်းမိူင်းမွၵ်ႇ ၼႆႉ ဢိူင်ႇ 21 ဢိူင်ႇ၊ တီႈ ၸႄႈဝဵင်းႁူၺ်ႈၵူႈ ၼႆႉ ဢိူင်ႇ 9 ဢိူင်ႇ၊ တီႈ ၸႄႈဝဵင်းၶျီႇၽုၺ်ႇ ၼႆႉ ဢိူင်ႇ 9 ဢိူင်ႇ၊ တီႈ ၸႄႈဝဵင်းသေႃႉလေႃႇ  ၼႆႉ ဢိူင်ႇ 8 ဢိူင်ႇ၊ တီႈ ၸႄႈဝဵင်းတႃႈၼၢႆး ၼႆႉ ဢိူင်ႇ 2 ဢိူင်ႇ၊ တီႈ ၸႄႈဝဵင်းဝဵင်းမႂ်ႇ ၼႆႉ ဢိူင်ႇ 13 ဢိူင်ႇ လႄႈ တီႈ ၸႄႈဝဵင်းဢိၼ်ႇၸၢင်းယၢင်ႇ ၼႆႉ ဢိူင်ႇ 61 ဢိူင်ႇ
တီႈၸႄႈမိူင်းယၢင်း၊ ၼႂ်း ၸႄႈဝဵင်းၵေႃႉၵရဵၵ်ႉ ၼႆႉ ဢိူင်ႇ 7 ဢိူင်ႇ၊ တီႈ ၸႄႈဝဵင်းၵျႃႇဢိၼ်းသဵၵ်ႉၵျီး ၼႆႉ ဢိူင်ႇ 9 ဢိူင်ႇ၊ တီႈ ၸႄႈဝဵင်းၽႃပွၼ် ၼႆႉ ဢိူင်ႇ 25 ဢိူင်ႇ၊ တီႈ ၸႄႈဝဵင်းၽႃဢၢင်ႇ ၼႆ ဢိူင်ႇပျိၼ်းမပိၼ်ႇသဵၵ်ႉ၊ တီႈ ၸႄႈဝဵင်းတၢၼ်ႇတွင်ႇၵျီး ၼႆႉ ဢိူင်ႇ 8 ဢိူင်ႇ လႄႈ တီႈ ၸႄႈဝဵင်းမျႃႉဝတီႇ ၼႆႉ ဢိူင်ႇ 3 ဢိူင်ႇ
တီႈၸႄႈတိူင်းပႃႇၵိူဝ်၊ ၼႂ်း ၸႄႈဝဵင်းၵျွၵ်ႉၵျီး ၼႆႉ ဢိူင်ႇ 12 ဢိူင်ႇ လႄႈ တီႈ ၸႄႈဝဵင်းသူၺ်ႇၵျိၼ်ႇ ၼႆႉ ဢိူင်ႇ 30 ဢိူင်ႇ
တီႈၸႄႈမိူင်းမွၼ်း၊ ၼႂ်း ၸႄႈဝဵင်းပီးလိၼ်း ၼႆႉ ဢိူင်ႇပေႃးၼေႃႇၶီး
တီႈၸႄႈမိူင်းရၶႅင်ႇ၊ ၼႂ်း ၸႄႈဝဵင်းပွၵ်ႉတေႃး၊ ၸႄႈဝဵင်းပူင်ႇၼႃးၵျုၼ်း၊ ၸႄႈဝဵင်းယတေႉတွင်ႇ၊ ၸႄႈဝဵင်းပူးတီးတွင်ႇ၊ ၸႄႈဝဵင်းမွင်ႇတေႃး၊ ၸႄႈဝဵင်းၵျွၵ်ႉတေႃႇ၊ ၸႄႈဝဵင်းမိၼ်းပျႃး၊ ၸႄႈဝဵင်းမျေႇပူင်ႇ လႄႈ ၸႄႈဝဵင်းမျွၵ်ႉဢူး တင်းသဵင်ႈ၊ ၼႂ်း ၸႄႈဝဵင်းၵျွၵ်ႉၽျူႇ ၼႆႉ ပွၵ်ႉ 2 ပွၵ်ႉ၊ ဢိူင်ႇ 49 ဢိူင်ႇ၊ တီႈ ၸႄႈဝဵင်းဢၼ်း ၼႆႉ ပွၵ်ႉ 3 ပွၵ်ႉ၊ ဢိူင်ႇ 25 ဢိူင်ႇ၊ တီႈ ၸႄႈဝဵင်းၸိတ်ႉတူၺ်ႇ ၼႆႉ ဢိူင်ႇ 4 ဢိူင်ႇ လႄႈ တီႈ ၸႄႈဝဵင်းတွင်ႇၵူၵ်ႉ ၼႆႉ ပွၵ်ႉ 10 ပွၵ်ႉ၊ ဢိူင်ႇ 52 ဢိူင်ႇ
တီႈမိူင်းတႆး၊ ၸႄႈဝဵင်းမိူင်းလႃး၊ ၸႄႈဝဵင်းပၢင်သၢင်း၊ ၸႄႈဝဵင်းၼႃးၽၢၼ်း၊ ၸႄႈဝဵင်းမိူင်းမႂ်ႇ၊ ၸႄႈဝဵင်းပၢင်ဝၢႆ လႄႈ ၸႄႈဝဵင်းမိူင်းၵိုင် တင်းသဵင်ႈ၊ တီႈ ၸႄႈဝဵင်းၵျွၵ်းမႄး ၼႆႉ ဢိူင်ႇ 12 ဢိူင်ႇ၊ တီႈ ၸႄႈဝဵင်းၼွင်ၶဵဝ် ၼႆႉ ဢိူင်ႇသဵၵ်ႉၽူး၊ တီႈ ၸႄႈဝဵင်းၼမ်ႉသၼ်ႇ ၼႆႉ ဢိူင်ႇ 3 ဢိူင်ႇ၊ တီႈ ၸႄႈဝဵင်းမၢၼ်ႈတူင်ႈ ၼႆႉ ဢိူင်ႇ 2 ဢိူင်ႇ၊ တီႈ ၸႄႈဝဵင်းမိူင်းၶၢၵ်ႇ ၼႆႉ ဢိူင်ႇ 4 ဢိူင်ႇ၊ တီႈ ၸႄႈဝဵင်းမိူင်းယၢင်း ၼႆႉ ပွၵ်ႉ 2 ပွၵ်ႉ၊ ဢိူင်ႇ 13 ဢိူင်ႇ၊ တီႈ ၸႄႈဝဵင်းမိူင်းၽျၢၵ်ႈ ၼႆႉ ဢိူင်ႇလူင်ၵွင်ႉ၊ တီႈ ၸႄႈဝဵင်းမိူင်းယွင်း ၼႆႉ ဢိူင်ႇ 8 ဢိူင်ႇ၊ တီႈ ၸႄႈဝဵင်းၵူတ်ႉၶၢႆ ၼႆႉ ဢိူင်ႇ 4 ဢိူင်ႇ၊ တီႈ ၸႄႈဝဵင်းမူႇၸေႈ ၼႆႉ ဢိူင်ႇ 9 ဢိူင်ႇ၊ တီႈ ၸႄႈဝဵင်းမၢၵ်ႇမင် ၼႆႉ ဢိူင်ႇ 17 ဢိူင်ႇ၊ တီႈ ၸႄႈဝဵင်းမိူင်းတူၼ်ၼႆႉ ဢိူင်ႇ 3 ဢိူင်ႇ၊ တီႈ ၸႄႈဝဵင်းတၢင်ႉယၢၼ်း ၼႆႉ ဢိူင်ႇ 11 ဢိူင်ႇ၊ တီႈ ၸႄႈဝဵင်းလႃႈသဵဝ်ႈ ၼႆႉ ဢိူင်ႇ 5 ဢိူင်ႇ၊ တီႈ ၸႄႈဝဵင်းၵုင်းၸၢင်ႉ ၼႆႉ ဢိူင်ႇႁူင်ဢၢႆႈ၊ တီႈ ၸႄႈဝဵင်းႁူဝ်ပၢင်ႇ ၼႆႉ ပွၵ်ႉ 5 ပွၵ်ႉ လႄႈ ဢိူင်ႇ 37 ဢိူင်ႇ
တီႈမိူင်းၶျၢင်ႈၼႆႉ ၼႂ်း ၸႄႈဝဵင်းပလႅတ်ႉဝ ၼႆႉ ဢိူင်ႇ 94 ဢိူင်ႇ
ၸိူဝ်းၼႆႉယဝ်ႉ။

ၽွၼ်းလႆႈ ပၢင်လိူၵ်ႈတင်ႈ

လုမ်းတႅၼ်းၽွင်းၸိူဝ်ႉၸၢတ်ႈ

လုမ်းတႅၼ်းၽွင်းၵူၼ်းမိူင်း 

The list of military appointees was published as the UEC Announcement 3/2016.

ၽွင်းလူင် ၸၢဝ်းၶိူဝ်းပိုၼ်ႉမိူင်း 
ဢွင်ႈတီႈ ၽွင်းလူင်ၸၢဝ်းၶိူဝ်းပိုၼ်ႉမိူင်း တွၼ်ႈတႃႇ ၸုမ်းလူင်ပွင်ၸိုင်ႈ ၸႄႈမိူင်း လႄႈ ၸႄႈတိူင်းၼႆႉ ၶဝ်ႈပႃးဝႆႉ 29 တီႈယဝ်ႉ။

ပၼ်ႁႃ

တၢင်းပဵၼ်ဝၢႆးရႅတ်ႉၶူဝ်ႇရူဝ်ႇၼႃႇ 

တၢင်းပဵၼ်ဝၢႆးရႅတ်ႉၶူဝ်ႇရူဝ်ႇၼႃႇၼႆႉ မိူဝ်ႈ ဢေႃးၵၢတ်ႉ 16 ၊ တီႈ ဝဵင်းၸိတ်ႉတူၺ်ႇ ၼၼ်ႉ လႆႈႁၼ်ၼၢင်းယိင်းၵေႃႉၼိုင်ႈ ၸပ်းတၢင်းပဵၼ်သေ လႆႈၽႄႈၸွတ်ႇၸပ်းၽႂ်း ပတ်ႉပိုၼ်ႉၸႄႈမိူင်းရၶႅင်ႇယူႇယဝ်ႉ။ လုၵ်ႉတီႈၼၼ်ႈသေ လႆႈပဵၼ် ၶူဝ်းဝိတ်ႉႁွၼ်ထူၼ်ႈသွင်သေၵေႃႈ လႆႈၽႄႈၸပ်းၵႂႃႇ တင်းမိူင်းယူႇယဝ်ႉ။ ၵူၼ်းထုၵ်ႇၸပ်းတၢင်းပဵၼ်ၼႆႉ လုၵ်ႉဢဝ် 374 ၵေႃႉ ၵိုင်ႉၵၢင်ႉၵျွင်းၶိုၼ်ႈၽႅဝ် ႁူဝ်မိုၼ်မၼ်းမႃးယဝ်ႉ။ တွၼ်ႈတႃႇၸတ်းႁဵတ်း ပၢင်လိူၵ်ႈတင်ႈ ၶၢဝ်းလူင်ႈၼႃႈ လိူၼ်ၼိုင်ႈ တႄႇဢဝ် ဢွၵ်ႇထူဝ်ႇပႃႇ 1 ဝၼ်း တေႃႇ 15 ၼၼ်ႉ ၼိုင်ႈဝၼ်းၼိုင်ႈဝၼ်း ႁူဝ်ၼပ်ႉၽတ်ႉၽဵင်ႇၼႆႉ သုင်ၶိုၼ်ႈ 1000 ပၢႆယဝ်ႉ။ ၼႂ်းၵႃႈ 15 ဝၼ်းၼၼ်ႉၵူၺ်း ႁူဝ်ၼပ်ႉၵူၼ်းၸပ်းတၢင်းပဵၼ်ၼႆႉ မီးၵႂႃႇ 18985 ၵေႃႉယဝ်ႉ။ တီႈၸႄႈတိူင်းတႃႈၵုင်ႈၼႆႉ လိူဝ်သေ ၸႄႈဝဵင်းၵုၼ်ၵူဝ်ႇၵူဝ်းသေ ၸႄႈဝဵင်းၵိုတ်းလိူဝ်ၸိူဝ်းၼၼ်ႉ လႆႈမၵ်းမၼ်ႈၶပ်းမၢႆယူႇသဝ်းတီႈႁိူၼ်း (Stay at Home) သေ ၸိူဝ်းပဵၼ် ၸႄႈမိူင်း ၸႄႈတိူင်းဢၼ်ၵိုတ်းလိူဝ်ၼၼ်ႉၵေႃႈ ဢွၼ်ၵၼ်မၵ်းမၼ်ၼင်ႇၶပ်ႉမၢႆၼၼ်ႉယဝ်ႉ။ ယွၼ်ႉၼၼ်လႄႈ ပႃႇတီႇၵၢၼ်မိူင်း ၶဝ် လၢတ်ႈႁႂ်ႈၶၢႆႉပၼ် ပၢင်လိူၵ်ႈတင်ႈၼႆသေတႃႉ ၵေႃႇမသျိၼ်ႇပၢင်လိူၵ်ႈတင်ႈ ဢမ်ႇယွမ်းႁပ်ႉမႃး။
မိူဝ်ႈ ဢွၵ်ႇထူဝ်ႇပႃႇ 20 ဝၼ်းၼၼ်ႉ ၽူႈမီးသုၼ်ႇလၢတ်ႈ ႁင်း ၵေႃႇမသျိၼ်ႇပၢင်လိူၵ်ႈတင်ႈဝႃႈ လွင်ႈပၼ်ၶႅပ်းၵၢင်ၸႂ် ဝၼ်းပၢင်လိူၵ်ႈတင်ႈၼႆႉ ယင်းတေဢမ်ႇၸၢင်ႈၸပ်း COVID-19 ထၢၼ်ႇၵႂႃႇၵၢတ်ႇ၊ ၶီႇလူတ်ႉ ၼႆယဝ်ႉ။ လိူဝ်သေၼၼ်ႉဢမ်ႇၵႃး လႆႈဢဝ်လၢႆး ၵၢဝ်းလီၸၢၼ်း ဢၼ်ၸတ်းႁဵတ်းပၢင်လိူၵ်ႈတင်ႈပႃႇလီႇမၢၼ်ႇ မိူဝ်ႈလိူၼ်ဢေႇပရႄႇၼၼ်ႉသေ လႆႈႁဵတ်းသၢင်ႈဝႆႉ တိူဝ်းၶႅမ်ႉသေ မိူင်းၼၼ်ႉဝႃႈၼႆယဝ်ႉ။ ၵူၺ်းၵႃႈဝႃႈ မိူင်းၵၢဝ်းလီၸၢၼ်းၼႆႉ ၽွင်းယၢမ်းၼၼ်ႉ ဢမ်ႇၸႂ်ႈၽွင်း တၢင်းပဵၼ်ၸပ်းႁၢဝ်ႈႁႅင်းသေ ပဵၼ်သၢႆငၢႆဢၼ်ၵုမ်းထိင်းလႆႈလီသေဢမ်ႇၵႃး တွၼ်ႈတႃႇတူၺ်းထိုင်ပၢႆးယူႇလီၵေႃႈ ဢဵၼ်ႁႅင်းငိုၼ်းတဵမ်ထူၼ်ႈဝႆႉယူႇယဝ်ႉ။
တွၵ်ႇတႃႇဢွင်ႇမူဝ်းၺူဝ်ႇ ဢၼ်ပဵၼ် ၸွမ်ၽွင်းလူင် ၸႄႈတိူင်မၵူၺ်းလၢတ်ႈတီႈ ၶပ်ႉမၢႆတွင်ႈထၢမ်ဢၼ်ၼိုင်ႈဝႃႈတႄႉ လွင်ႈဢၼ်တေႁဵတ်းပၢင်လိူၵ်ႈတင်ႈ ၸွမ်းၼင်ႇ ဝၼ်းဢၼ်လႆႈပိုၼ်ၽၢဝ်ႇဝႆႉၼၼ်ႉၼႆႉ ယွၼ်ႉပိူဝ်ႈဝႃႈ သၢႆငၢႆၸိုင်ႈမိူင်းၼႆႉ မၼ်းဢမ်ႇႁၢႆႉၸႃႉ၊ ၸွမ်းၼင်ႇမၼ်းႁူႉဝႆႉတႄႉ သၢႆငၢႆမိူင်းမၢၼ်ႈယၢမ်းလဵဝ်ၼႆႉ ပေႃးၸႃႇဢဝ် ဢိင်ႇၵလႅၼ်ႇ၊ ဢမေႇရိၵၢၼ်ႇၶဝ်ၼႆႉ ထၢၼ်ႇဝႃႈ ၼွၼ်းယူႇၵူၺ်း ဝႃႈၼႆယဝ်ႉ။

လွင်ႈၸူႉတုမ်ၵူၼ်းသေ ႁဵတ်းပၢင်ပၼ်ႇလဵပ်ႈၵမ်ႉထႅမ် 
ထၢၼ်ၽွင်းလူင်ၵၢၼ်ပၢႆးယူႇလီ လႄႈ ပၢႆးလဵၼ်ႈႁႅင်း လႆႈပိုၼ်ၽၢဝ်ႇဝႆႉဝႃႈ တေဢမ်ႇလႆႈၸူႉတုမ်ၵူၼ်း လိူဝ် (30) ၵေႃႉၼႆသေတႃႉ ၸိူဝ်းပဵၼ် ၽူႈလွမ်ႉႁွပ်ႈ ပႃႇတီႇၵၢၼ်မိူင်းၶဝ်ၼႆႉ ၵူၼ်းဢၢၼ်ႇႁူဝ်မိုၼ်ႇ ႁူဝ်ႁဵင်းသေ ဢမ်ႇၵႃး မၢင်တီႈ ၸူႉတုမ်ၵူၼ်းဢၢၼ်ႇႁူဝ်သႅၼ်သေ ပၼ်ႇလဵပ်ႇၵမ်ႉထႅမ်ၼႄဢဵၼ်ႁႅင်းမႃးယဝ်ႉ။ ဢွၵ်ႇထူဝ်ႇပႃႇ 25 ဝၼ်းမႃး လုၵ်ႉတီႈ ထၢၼ်ၽွင်းလူင်ၵၢၼ်ပၢႆးယူႇလီလႄႈ ပၢႆးလဵၼ်ႈႁႅင်း လႆႈၶိုၼ်းပိုၼ်ၽၢဝ်ႇဝႃႈ ၸၢင်ႈၸူႉတုမ်လႆႈ တေႃႇထိုင် ၵူၼ်း (50) ၵေႃႉၼႆယဝ်ႉ။ၸိူဝ်းပဵၼ် ပႃႇတီႇၵၢၼ်မိူင်းၶဝ်ဝႃႈတႄႉ ၸိူဝ်းပဵၼ် လွင်ႈပၼ်ႇလဵပ်ႈၵမ်ႉထႅမ်ၼႄဢဵၼ်ႁႅင်းၸိူဝ်းၼၼ်ႉ ဢမ်ႇၸႂ်ႈ ပႃႇတီႇၵေႃႉႁဵတ်းသေ ပဵၼ်ၵူၼ်းၸိူဝ်းလွမ်ႉႁွပ်ႇပၼ်ႁႅင်းပႃႇတီႇၶဝ်ၵေႃႉႁဵတ်း ဝႃႈၼႆယဝ်ႉ။

လွင်ႈပဵၼ် ဢၼ်လႆႈထဵင်မေႃးၵၼ် 

ၽွင်းပၼ်ၶႅပ်းၵၢင်ၸႂ်လူင်ၼႃႈ မိူဝ်ႈပႆႇႁဵတ်းပၢင်လိူၵ်ႈတင်ႈၼၼ်ႉ ထူင်လိၵ်ႈၶႅပ်းၵၢင်ၸႂ်လူင်ႈၼႃႈ ဢၼ်ၽႅဝ်မၢးတီႈ ၸုမ်းၽႄၵေႃႇမသျိၼ်ႇပၢင်လိူၵ်ႈတင်ႈ ၸႄႈဝဵင်းတၵူင်ႇ၊ ဝဵင်းတႃႈၵုင်ႈ ၼၼ်ႉ ထူင်လိၵ်ႈမၼ်း ပိုတ်ႇဝႆႉယဝ်ႉ။ ဢွၵ်ႇထူဝ်ႇပႃႇ 21 ဝၼ်းၼၼ်ႉၵေႃႈ ထူင်လိၵ်ႈၶႅပ်းၵၢင်ၸႂ်လူင်ၼႃႈ ဢၼ်ပဵၼ်ႁင်း တပ်ႉဢိၼ်ႇၵျိၼ်ႇၼီႇယႃႇတပ်ႉမတေႃႇ တီႈ ၸႄႈဝဵင်းၵူင်ႇၼၼ်ႉၵေႃႈ တႃႇ 58 ဢၼ်ၼႆႉ ပိုတ်ႇဝႆႉလႄႈ ၸုမ်းၽႄၵေႃႇမသျိၼ်ႇၸႄႈဝဵင်း လႆႈတႅပ်းတတ်းဢမ်ႇသႂ်ႇၼႂ်း သဵၼ်ႈမၢႆ တႃႇၼပ်ႉဢၢၼ်ႇၼႆယဝ်ႉ။ ဢွၵ်ႇထူဝ်ႇပႃႇ 28ၼၼ်ႉၵေႃႈ ထူင်လိၵ်ႈၶႅပ်းၵၢင်ၸႂ်လူင်ၼႃႈ ၸိူဝ်းပဵၼ်ၵူၼ်း ဢၼ်ၽႅဝ်ႁွတ်ႈၼွၵ်ႈၸႄႈဝဵင်းတၵူင်ႇ ဢၼ်ဢဝ် ပိူင်ႇ 15 သေသႂ်ႇၼၼ်ႉ ထူင်လိၵ်ႈၸိူဝ်းၼၼ်ႉၵေႃႈ ပိုတ်ႇဝႆႉထႅင်ႈယဝ်ႉ။ တွၼ်ႈတႃႇ တေၼပ်ႉဢၢၼ်ႇ ဢမ်ႇၼပ်ႉဢၢၼ်ႇ ၶႅပ်းၵၢင်ၸႂ်ၸိူဝ်ႈၼၼ်ႉတႄႉ ၵေႃႇမသျိၼ်ႇပၢင်လိူၵ်ႈတင်ႈ မိူင်းႁူမ်ႈတုမ် တေတႅပ်းတတ်းၼႆယဝ်ႉ။

တီႈဢိူင်ႇဝႃႇယႃႇတေႃး လႄႈ ဢိူင်ႇၵူၺ်းၵူင်ႇ တီႈ ၸႄႈဝဵင်းယေႇၸၵျူဝ်ႇ၊ ၸႄႈတိူင်းမၵူၺ်း ၼၼ်ႉ မိူဝ်ႈ ဢွၵ်ႇထူဝ်ႇပႃႇ 31ဝၼ်းၼၼ်ႉ လႆႈၵဵပ်းၶႅပ်းၵၢင်ၸႂ်လူင်ၼႃႈ တွၼ်ႈတႃႇ ၸိူဝ်းဢႃႇယု 60 ၶိုၼ်ႈၼိူဝ်သေ တီႈၶႅပ်းၵၢင်ၸႂ်ၼၼ်ႉ တီႈၸိုဝ်ႈတႅၼ်းၽွင်းၵူၼ်းမိူင်း ၸႄႈဝဵင်းယေႇၸၵျူဝ်ႇၼၼ်ႉ ၽိတ်းၵၼ်ဝႆႉတင်း ၸိုဝ်ႈတႅၼ်းၽွင်း ၸႄႈဝဵင်းမၵူၺ်းလႄႈ ၸဝ်ႈၶႅပ်းၵၢင်ၸႂ် 290 ၼႆႉ တေလႆႈၶိုၼ်းပၼ် ၶႅပ်းၵၢင်ၸႂ်ၼႆႉ ၸုမ်းလူင်ပွင်ၸိုင်ႈ ၸႄႈတိူင်းမၵူၺ်း လႆႈပိုၼ်ၽၢဝ်ႇမႃးယဝ်ႉ။

မိူဝ်ႈ ဢွၵ်ႇထူဝ်ႇပႃႇ 30 ၽွင်းၵဵပ်းၶႅပ်းၵၢင်ၸႂ်လူင်ၼႃႈ တီႈ ၸႄႈဝဵင်းလႄးၵူး ၼၼ်ႉၵေႃႈ လႆႈပဵၼ်လွင်ႈဢဝ် ၸုမ်ႈ ဢၼ်ဢမ်ႇပႃး မိၵ်ႈမၢႆ UEC သေ ၸႂ်ႉၼၼ်ႉယဝ်ႉ။ ဝၢႆးသေ ၽူႈပၼ်ၶႅပ်းၵၢင်ၸႂ်သၢမ်ၵေႃႉၸႂ်ႉယဝ်ႉၵႂႃႇသေ တႅၼ်းၽွင်းဢွင်ႈၶႅပ်းၵၢင်ၸႂ် လႆႈႁၼ်ၵႂႃႇလႄႈ ၸူးလႆႈ ၶတ်းၶႂၢင် လွင်ႈၵေႃႉထူၼ်ႈသီႇ ပၼ်ၶႅပ်းၵၢင်ၸႂ်ၼၼ်ႉယဝ်ႉ။ ဢၼ်ပဵၼ်ၸုမ်ႈဢၼ်ပွမ်ၼၼ်ႉ တႅၼ်းၽွင်းၼၢင်းယိင်း လုမ်းတႅၼ်းၽွင်းၵူၼ်းမိူင်း ပျီႇထွင်ႇၸုၵျၢၼ်ႉၶႅင်ႇယေးၼိၼ်ႉ ၽုၼ်ႉၽျူဝ်းယေးပႃႇတီႇ ၵေႃႉၼိုင်ႈ လႆႈဢဝ်မႃးယဝ်ႉ။ မိူၼ်ၼၼ်ၼင်ႇၵဝ်ႇ၊ တီႈဝၢၼ်ႈတၶုၼ်ႇတႅင်ႇ၊ ဢိူင်ႈဢိၼ်းပျွၵ်ႉ၊ ၸႄႈဝဵင်းပွင်ႇ၊ ၸႄႈမိူင်းမွၼ်း ၼၼ်ႉၵေႃႈ ၽွင်းၵဵပ်းၶႅပ်းၵၢင်ၸႂ်လူင်ၼႃႈ တႃႇ ၵူၼ်းဢႃႇယု 60 ၶိုၼ်ႈၼိူဝ် မိူဝ်ႈဝၼ်း ၼူဝ်ႇဝႅမ်ႇပႃႇ 1 ဝၼ်းၼၼ်ႉၵေႃႈ လႆႈပဵၼ်လွင်ႈဢဝ် ၸုမ်ႈ ဢၼ်ဢမ်ႇပႃး မိၵ်ႈမၢႆ UEC သေ ၸႂ်ႉတိုဝ်းမႃးယဝ်ႉ။

တီႈ ၸႄႈဝဵင်းၶျွင်းဢူး၊ ၸႄႈတိူင်းၸႄႈၵႅင်း ၼၼ်ႉၵေႃႈ ယွၼ်ႉပိူဝ်ႈ ဢဝ်ၸုမ်ႈ ဢၼ်ဢမ်ႇပႃး မိၵ်ႈမၢႆ UEC သေ ၵဵပ်းၶႅပ်းၵၢင်ၸႂ်မႃးလႄႈ လႆႈပိုတ်ႇၵၢၼ်ၾိင်ႈ တေႃႇ ၽူႈၶဝ်ႈၸုမ်းၵေႃႇမသျိၼ်ႇမူႇဝၢၼ်ႈ မႃးယဝ်ႉ။

တီႈၸႄႈတွၼ်ႈသူၺ်ႇပူဝ်ႇၼၼ်ႉၵေႃႈ ၽွင်းၵဵပ်းၶႅပ်းၵၢင်ၸႂ်လူင်ႈၼႃႈၼၼ်ႉ ယွၼ်ႉ ပႃႇတီႇၵၢၼ်မိူင်းၵမ်ႈၽွင်ႈ လႄႈ ၵူၼ်းၵမ်ႉထႅမ်ပႃႇတီႇၶဝ် ၶဝ်ႈၵဝ်းၼႆလႄႈ လႆႈပဵၼ်လွင်ႈပိုတ်ႇဢမူႉမႃးယဝ်ႉ။

မိူဝ်ႈ ၼူဝ်ႇဝႅမ်ႇပႃႇ 6 ဝၼ်း ၵၢင်ဝၼ်းၼၼ်ႉ လႆႈပဵၼ်လွင်ႈမၢၵ်ႇတႅၵ်ႇ တီႈ လုမ်းၵေႃႇမသျိၼ်ႇ ပၢင်လိူၵ်ႈတင်ႈ ၸႄႈတိူင်းပႃႇၵိူဝ်သေ ဢမ်ႇလႆႈမီး လွင်ႈၸဵပ်းမၢတ်ႇသင်မႃးၼင်ႇၵဝ်ႇ။

လွင်ႈထတ်းသၢင်ႈ 

သိုဝ်ႇၶၢဝ်ႇၵူႈၸိုင်ႈမိူင်း လႆႈထတ်းသၢင်ႈဝႃႈ ပၢင်လိူၵ်ႈတင်ႈမိူင်းမၢၼ်ႈၼႆႉ ဢမ်ႇမီးသၢႆငၢႆ ဢၼ်လွတ်ႈလႅဝ်း လႄႈ ဢၼ်ထၢင်ႇႁၢင်ႈၽဵင်ႇပဵင်း ၼႆယဝ်ႉ။
မိူဝ်ႈ ၼူဝ်ႇဝႅမ်ႇပႃႇ 2 ၼၼ်ႉၵေႃႈ ၵပ်းၵၢႆႇလူၺ်ႈ ပၢင်လိူၵ်ႈတင်ႈသေ လုမ်းၸွမ်ပွင်ၵၢၼ်သိုၵ်း လႆႈပိုၼ်ၽၢဝ်ႇဢၼ်ၼိုင်ႈသေ ၸွမ်ပွင်ၵၢၼ်သိုၵ်း မိၼ်းဢွင်ႇလႅင်ႇဝႃႈ လႆႈပဵၼ်သၢႆငၢႆ ဢၼ်တေလႆႈၽၢင်ႉလႄႈ ၸင်ႇဝႃႈ လႆႈပၼ်ၽၢင်ႉ ဝႃႈၼႆယဝ်ႉ။ ၶေႃႈပိုၼ်ၽၢဝ်ႇ ၸွမ်ပွင်ၵၢၼ်သိုၵ်းဝႃႈၼၼ်ႉ မၼ်းဢမ်ႇၶူပ်းမႅၼ်ႈၵၼ်တင်း မၢႆမီႈလၵ်းမိူင်း၊ လွၼ်ႉၵႅၼ်မၢႆမီႈၸိုင်ႈမိူင်း ၼႆ ဢူးၸေႃႇထေး ၵေႃႉဢၼ်ပဵၼ် ၽူႈမီးသုၼ်ႇလၢတ်ႈ လုမ်းၸဝ်ႈၸွမ်ၸိုင်ႈ လႆႈမွၵ်ႇလၢတ်ႈမိူဝ်ႈ ၼူဝ်ႇဝႅမ်ႇပႃႇ 4 ဝၼ်းၼၼ်ႉယဝ်ႉ။ ၵဵဝ်ႇလူၺ်ႈပၢင်လိူၵ်ႈတင်ႈသေ ၶေႃႈဢၼ်ၸွမ်ပွင်ၵၢၼ်သိုၵ်းတပ်ႉမတေႃႇ လႆႈပိုၼ်ၽၢဝ်ႇမႃးၼၼ်ႉ မၼ်းငမ်ႇမႅၼ်ႈၵၼ်တင်း မၢႆမီႈလၵ်းမိူင်းၼႆ ၸုမ်းၵၢၼ်ပိုၼ်ၶၢဝ်ႇမၢၼ်ႇမႅၼ်ႈတပ်ႉမတေႃႇ လႆႈၶိုၼ်းတွပ်ႇလၢတ်ႈမႃးယဝ်ႉ။

ၽိုၼ်ဢိင်